Diari Oficial de la Generalitat Valenciana


Sumari del DOGV 3872, del 07-11-2000 (2000/8681)

ORDRE de 18 d'octubre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per al seu ús com a residència de la tercera edat, el dret de propietat que es té sobre l'immoble de 1.113 m2 de superfície situat en el carrer d'En Bany núm. 17, 19, 21, 23 i 25, i carrer de Recaredo núm. 16 i 18, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8681


Data del document
:   18-10-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * València
    * cultura regional
    * propietat immobiliària

ORDRE de 18 d'octubre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per al seu ús com a residència de la tercera edat, el dret de propietat que es té sobre l'immoble de 1.113 m2 de superfície situat en el carrer d'En Bany núm. 17, 19, 21, 23 i 25, i carrer de Recaredo núm. 16 i 18, de València. [2000/X8681]
  
Mitjançant escriptura de cessió gratuïta i acceptació atorgada davant el notari de València Manuel Angel Rueda Pérez el dia 5 d'octubre de 2000, la Generalitat Valenciana va adquirir el dret de propietat sobre l'immoble de 1.113 m2 de superfície situat al carrer d'En Bany núm. 17, 19, 21, 23 i 25, i carrer de Recaredo núm. 16 i 18, de València, i que consta en l'Inventari General de Béns i Drets de la Generalitat Valenciana amb el núm. A02/46/250/0501 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Benestar ha sol·licitat l'afectació de l'immoble assenyalat per a ser destinat a la construcció d'un residència de la tercera edat.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per al seu ús com a residència de la tercera edat, el dret de propietat que es té sobre l'immoble situat al carrer d'En Bany núm. 17, 19, 21, 23 i 25, i carrer de Recaredo núm. 16 i 18, de València, de 1.113 m2 de superfície, que consta en l'Inventari General de Béns i Drets de la Generalitat Valenciana amb el codi A02/46/250/0501, i confronta: nord, carrer de Recaredo; sud, mitgera amb propietat carrer d'En Bany núm. 27; est, carrer d'En Bany; i oest, mitgera amb propietat carrer d'En Bany núm. 27.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Benestar Social, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Benestar Social designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 18 d'octubre de 2000
  
El conseller d'Economia, Hisenda i Ocupació,
  
VICENTE RAMBLA MOMPLET